અલબત્ત, કેટલાક માણસો અપવાદ હોય છે. મુંબઈ પણ આવા અપવાદિયા માણસોથી છલોછલ છે. સમસ્યા અને આફતોથી તે રડતા રે ડરતા નથી. સતત ફરિયાદો કર્યે રાખવી તેમના લોહીમાં નથી અને આક્ષેપબાજી તેમનો સ્વભાવ નથી. સુંદરલાલ બહુગુણા અને દશરથ માંઝી જેવું તેમનું કામ છે. એક માણસ વૃક્ષ સાથે કપાઈને મરી જવા લલાયિત છે અને બીજો સમસ્યાના સમાધાન માટે એકલો નરાસ અને પાવડો લઈને પ્હાડ ખોદવા બેસી જાય છે. મુંબઈમાં એક ત્રીજો માણસ પણ છે. ગંદકીથી ખદબદતા વર્સોવા બીચને તેણે એકલા હાથે સ્વચ્છ કર્યો છે અને ‘સ્વચ્છતા અભિયાન'ના ડિંડવાણા માટે અબજો(રોકડા રૂપિયા 550 કરોડ)ની જાહેરાતો કરતી સરકારના મોં પર મસોતું ફેરવ્યું છે.